ฮั่งเส็งปิดเช้าพุ่ง 362.60 จุด ขานรับ PMI จีน
ฮั่งเส็งปิดเช้าพุ่ง 362.60 จุด ขานรับ PMI จีน
20 มี.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้นแข็งแกร่ง โดยดัชนีฮั่งเส็งทะยาน 362.60 จุด หรือ 1.65% ปิดภาคเช้าที่ 22,359.02 จุด หลังจากที่ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน เพิ่มขึ้นที่ 48.6 จาก 48.3 ในเดือนต.ค.
ดร.เหอ ฟาน หัวหน้านักเศรษฐศาสตร์จากไฉซิน อินไซต์ กรุ๊ป กล่าวว่า ดัชนี PMI ภาคการผลิตของจีนในเดือนพ.ย.ยังคงส่งสัญญาณถึงการฟื้นตัว โดยบ่งชี้ว่าแรงกดดันต่อการขยายตัวทางเศรษฐกิจได้บรรเทาลง และนโยบายการคลังได้ส่งผลอย่างน่าพอใจ โดยรวมแล้ว เศรษฐกิจจีนยังคงมีแนวโน้มที่จะมีเสถียรภาพมากขึ้น
นอกจากนี้ ตลาดยังขานรับการตัดสินใจของคณะกรรมการบริหารกองทุนการเงินระหว่างประเทศ (IMF) ที่มีมติอนุมัติให้นำสกุลเงินหยวนเข้าสู่ตะกร้าสกุลเงิน SDR (Special Drawing Right)